b'\n_START_ARTICLE_\nTrollmannen fra Oz\n_START_SECTION_\nFilm og fortsettelser\n_START_PARAGRAPH_\nFortellingen i denne f\xc3\xb8rste boken om Oz har blitt filmatisert en rekke ganger. Den mest kjente filmatiseringen er Trollmannen fra Oz fra 1939 med Judy Garland i rollen som Dorothy, som etter hvert er blitt mer kjent enn boken den baserer seg p\xc3\xa5. Det har ogs\xc3\xa5 blitt laget skuespill og musikaler av historien. I 2013 kom Oz: The Great and Powerful, en amerikansk barnefilm med fargerike dataeffekter og actionpreget eventyrhandling._NEWLINE_L. Frank Baum skrev senere tretten b\xc3\xb8ker til i serien \xc2\xabb\xc3\xb8kene om Oz\xc2\xbb fra 1904 til 1920, i tilegg til seks bind med korte fortellinger for enda yngre lesere. Etter hans d\xc3\xb8d i 1919 ble serien overtatt av andre forfattere; Ruth Plumly Thompson var den f\xc3\xb8rste og mest aktive med 21 b\xc3\xb8ker. Baums oldebarn Roger S. Baum utga 2 i 1989 og 1990. Den f\xc3\xb8rste boken er den eneste i serien som er blitt oversatt til norsk. Den siste oversettelsen er fra 2014._NEWLINE_Miniserien Tin Man fra 2007 er basert p\xc3\xa5 boka, men med en futuristisk vri.'